Sorin Grindeanu și Victor Ponta s-au întâlnit cu UDMR. Este o întâlnire firească în contextul războiului actual dintre premier și PSD. Kelemen Hunor a declarat sâmbătă că va anunța miercuri dacă UDMR va participa la moțiunea de cenzură.

Preşedintele Uniunii Democrate a Maghiarilor din România, Kelemen Hunor, a declarat sâmbătă, după Consiliul Permanent al UDMR, că a primit din partea colegilor săi mandat pentru a negocia, începând de luni, cu reprezentanţi ai Guvernului, dar şi ai coaliţiei PSD-ALDE, el explicând că partidul său nu este interesat în acest moment de portofolii în Guvern, iar personal nu are ambiţii legate de funcţia de vicepremier.

Întrebat cum va vota UDMR la moţiunea de cenzură de miercuri, preşedintele uniunii a declarat că o decizie în acest sens va fi luată în ziua votului